L'Eliana posa punt i final a les Falles 2025
21 de març de 2025

L'Eliana ha tornat a viure unes Falles inoblidables aquest 2025, en què la tradició i la història s'han donat la mà per a oferir a veïns i visitants uns dies plens de cultura, festa i devoció per aquesta festivitat que ha complit ja mig segle de celebracions.

Malgrat la pluja i els canvis en la programació per a adapta-se a les condicions climatològiques, els centenars de fallers i les falleres elianeres han celebrat cadascun dels actes previstos amb alegria i devoció, com va ser l'ofrena a la Mare de Déu del Carme en el matí del dia de Sant Josep o cadascuna de les mascletaes -reconvertides algunes en nocturnes-.

El tancament de la festivitat amb el tradicional correfocs i la nit de la cremà dels 8 monuments de les 4 comissions van posar l'emotiu punt final a aquesta nova edició.